b'\n_START_ARTICLE_\nBaltapakau\xc5\xa1is ragasnapis kranklys\n_START_SECTION_\nPaplitimas\n_START_PARAGRAPH_\nPaplit\xc4\x99 nedidel\xc4\x97je Ryt\xc5\xb3 Afrikos dalyje\xc2\xa0\xe2\x80\x93 Eritr\xc4\x97joje, Etiopijoje, Somalio \xc5\xa1iaur\xc4\x97s vakaruose bei Sudano rytuose.\n_START_SECTION_\nGyvenama aplinka\n_START_PARAGRAPH_\nGyvena kalnuose ir plynauk\xc5\xa1t\xc4\x97se 1500\xe2\x80\x933400\xc2\xa0m auk\xc5\xa1tyje.\n_START_SECTION_\nI\xc5\xa1vaizda\n_START_PARAGRAPH_\nPauk\xc5\xa1\xc4\x8dio plunksn\xc5\xb3 apdare dominuoja blizgan\xc4\x8diai juoda spalva. Blizgan\xc4\x8diai tams\xc5\xabs rudi atspalviai yra ant jo pagurklio, vir\xc5\xa1utin\xc4\x97s kr\xc5\xabtin\xc4\x97s dalies ir ant sparn\xc5\xb3. Ant jo pakau\xc5\xa1io ir kaklo gale yra gerai pastebima, ne\xc4\xafprastai atrodanti balta ar balsva d\xc4\x97m\xc4\x97. Ir \xc5\xbeinoma, ypa\xc4\x8d i\xc5\xa1siskiria ne\xc4\xafprastos formos, dideliu, storu snapu, nuo ko daugelyje kalb\xc5\xb3 ir kilo \xc5\xa1ios r\xc5\xab\xc5\xa1ies pavadinimas.\n_START_SECTION_\nElgsena\n_START_PARAGRAPH_\nLizdus sukasi med\xc5\xbeiuose ir klifuose. Deda 3\xe2\x80\x935 kiau\xc5\xa1inius.\n_START_SECTION_\nMaitinimasis\n_START_PARAGRAPH_\nMaistui nei\xc5\xa1rankus, minta viskuo\xc2\xa0\xe2\x80\x93 m\xc4\x97\xc5\xa1le esan\xc4\x8diomis vabal\xc5\xb3 lervomis, kirm\xc4\x97l\xc4\x97mis, dv\xc4\x97seliena, \xc5\xbemoni\xc5\xb3 i\xc5\xa1metamos maisto atliekomis.\n_START_SECTION_\nArtimiausia r\xc5\xab\xc5\xa1is\n_START_PARAGRAPH_\nGeneti\xc5\xa1kai ir i\xc5\xa1vaizda baltapakau\xc5\xa1iams ragasnapiams krankliams artimiausi baltakaklai ragasnapiai krankliai gyvenantys dideliame p.r. Afrikos plote ir i\xc5\xa1siskiriantys kaklo u\xc5\xbepakalin\xc4\x97je dalyje ry\xc5\xa1kia balta d\xc4\x97me. Abi \xc5\xa1ias r\xc5\xab\xc5\xa1is pastaruoju metu linkstama i\xc5\xa1skirti \xc4\xaf atskir\xc4\x85 ragasnapi\xc5\xb3 krankli\xc5\xb3 (Corvultur) pogent\xc4\x99 arba gent\xc4\xaf.'